
Ehitise peremehetuks tunnistamine

 1.  Asjaolud ja menetluse käik

Hoone aadressil Jõesuu tn 18a Narvas ei ole riiklikus ehitisregistris registreeritud, õigusvastaselt võõrandatud vara tagastamise komisjonile pole avaldusi maa tagastamiseks esitatud.

1970-ndatel aastatel andis Narva Linna Elamumajanduskoondis tühjalt seisnud hoone tootmisruumidena tasuta kasutusse Pimedate Ühingu Narva osakonnale. Tootmistegevuse lõppedes hoone vabanes. Pärast EMK likvideerimist andmed nimetatud hoone kuuluvuse kohta puuduvad. Ka Linnaarhiivis puudub informatsioon selle ehitise kohta.

Riigiarhiivist saadud vastusest, millele on lisatud olemasolevad arhiividokumentide koopiad aastatest 1896 kuni 1940, nähtub, et varem oli see kivist sara, mis paiknes kinnistul aadressil Surnuaia tn 24. Muud informatsiooni Riigiarhiivi käsutuses pole.

Kuni 1999. a oli hoone poollagunenud, seejärel taastati sinna elama asunud mustlaste perekonna poolt. 2006. a mais puhkes hoones tulekahju. Pärast tulekahju asus hoones elanud Tatjana Pantšenko remontima katust, kuid Arhitektuuri- ja Linnaplaneerimise Amet keelas tal jätkata ehitustöid ilma ehitusloata. Tatjana Pantšenko esitas Viru Maakohtusse Narva Linnavalitsuse vastu hagi tema omandiõiguse tunnistamiseks. Kuna kohus jättis 12.04.2004 otsusega T. Pantšenko hagi rahuldamata, pole tal võimalik ehitusluba taotleda. 15.05.2007 esitas Tatjana Pantšenko Linnavara- ja Majandusametile avalduse, milles palub anda maja tema omandisse. Käesoleval ajal on hoone remont peatatud (enne seda jõuti paigaldada sarikad), Tatjana Pantšenko valvab maja ümbritsevat territooriumi. 

Vastavalt Narva Linnavolikogu 27.01.1999. a määrusega nr  80/39 kinnitatud “Peremeheta ehitise hõivamise korrale Narva linnas” on vaja kehtestada nimetatud vara peremehetus.

Antud vara hõivamise küsimust arutati Narva Linnavalituse linnavarakomisjoni istungil 05.09.2007.a (protokoll nr 9), kus soovitati alustada menetlust Narva linnas aadressil Jõesuu  tn 18a asuva ehitise peremehetuse tuvastamiseks.

Narva Linnavalitsuse 19.09.2007 korraldusega nr 1279-k algatati Narvas aadressil Jõesuu tn 18a asuva ehitise hõivamise menetlus. OÜ Uus Maa Kinnisvarabüroo tegi 15.10.2007 ehitise eksperthinnangu. Ehitise turuväärtuseks hinnati 150 000 krooni. Pärast ehitise arvelevõtmist avaldas Linnavara- ja Majandusamet Ametlikes Teadaannetes 01.11.2007 ja kohalikus ajalehes Gorod 02.11.2007 teate hõivatava ehitise kohta. Kahe kuu jooksul vastuväiteid nimetatud ehitise peremehetuse kohta Linnavara- ja Majandusametile ei esitatud.

Narva Linnavolikogu 27.01.1999. a määrusega nr 80/39 kinnitatud “Peremeheta ehitise hõivamise korra Narva linnas” punkti 11 kohaselt Linnavara- ja Majandusameti poolt kogutud dokumendid ehitise peremehetuse tuvastamiseks esitab linnavolikogule linnavalitsus. Linnavolikogu vaatab esitatud dokumendid läbi ja võtab vastu otsuse ehitise peremehetuse tuvastamiseks.

Küsimust arutati Narva Linnavalituse linnavarakomisjoni 24.01.2008.a istungil (protokoll nr 1), kus võeti vastu otsus:

Linnavara- ja Majandusametil esitada Narvas Jõesuu tn 18a asuva ehitise peremehetuse tuvastamise küsimus Narva Linnavalituse istungile protokollilise otsuse vastuvõtmiseks.

2. Õiguslikud järeldused

Vastavalt Kohaliku omavalitsuse korralduse seaduse § 22 lõikele 2 seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele.
Vastavalt Asjaõigusseaduse rakendamise seaduse § 13 lõikele 2 on peremehetu ehitise hõivamise õigus ja kohustus kohalikul omavalitsusel ja riigil Vabariigi Valitsuse kehtestatud korras.

Vabariigi Valitsuse 08.08.1996. a määrusega nr 211 kinnitatud “Peremehetu ehitise hõivamise korra” punkti 10 kohaselt valla- või linnavolikogu või tema ülesandel valla- või linnavalitsus vaatab läbi esitatud vastuväited ja otsustab, kas ehitis on peremehetu või mitte.
Vastavalt Narva Linnavolikogu 27.01.1999. a määrusega nr 80/39 kinnitatud “Peremeheta ehitise hõivamise korra Narva linnas” punktile 11 Linnavara- ja Majandusameti poolt kogutud dokumendid ehitise peremehetuse tuvastamiseks esitab linnavolikogule linnavalitsus. Linnavolikogu vaatab läbi esitatud dokumendid ja võtab vastu otsuse ehitise peremehetuse tuvastamiseks.

3. Otsus

Tunnistada peremehetuks ehitis aadressil Jõesuu tn 18a Narva linnas. 
4. Otsuse vaidlustamine
Halduskohtumenetluse seadustiku § 9 lõike 1 kohaselt võib otsustust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt otsuse teatavakstegemise päevast.

5. Rakendussätted

Otsusus jõustub seadusega sätestatud korras.

Mihhail Stalnuhhin

